Hussaro
Hussaro sive husaro sive husarus fuit equitatus levis species, quae saeculo XV ex exercitus hungarici equitibus orta est. Hussarones commemorati sunt primum anno 1481 in epistula Latina Matthiae Corvini regis Hungariae. Praeterea reperti sunt in epistola, scripta in Kamienec, die 20 Decembris 1535, a Matthaeo Loboczki ad Ferdinandum I regem Hungariae: "Hussarones 25 aulici sui 200. Monachus satrapa quingentos habet Hussarones." Saeculis XVI et XVII in Polonia hussarones gloriosi atque fortes valde fuisse dicuntur. Saeculo autem XIX apud omnes res publicas magnas in exercitu hussarones erant.